પોલીસની પ્રાથમિક તપાસમાં તેઓ પીધેલી હાલતમાં જણાતા પોલીસે તેમના પર પ્રોહિબિશનની કલમ હેઠળ ગુનો દાખલ કર્યો હતો. જોકે, બાદમાં પોલીસને જાણ થઈ હતી કે, પ્રોહિબિશનના ગુનામાં ધરપકડ કરાયેલા ત્રણેય શખ્સ વિદ્યાનગરમાં બિલ્ડર પુત્રનું અપહરણનો નિષ્ફળ પ્રયાસ કર્યા બાદ ભાગી છૂટ્યા હતા. જેને પગલે પોલીસે શનિવારે મોડી સાંજે ઉમરેઠ કોર્ટમાં રજૂ કર્યા બાદ તેમને વિદ્યાનગર પોલીસને સોંપ્યા હતા.